ΑΠΟΦΑΣΕΙΣ
Αριθμ. 1409
Έγκριση της υπ’ αρ. 545/2023 (ΑΔΑ: 6ΤΨΧΩ0ΟΔΜΝ) απόφασης του Δημοτικού Συμβουλίου Δή-
μου Ηρακλείου, που αφορά σε μόνιμες κυκλοφοριακές ρυθμίσεις στο οδικό δίκτυο της Παλιάς
Πόλης στο πλαίσιο αναθεώρησης της κυκλοφοριακής μελέτης της παλιάς πόλης (Β’ στάδιο) του
Δήμου Ηρακλείου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του Κώδικα Οδικής Κυκλοφορίας
(ν. 2696/1999, Α’ 57), και ιδιαίτερα τo άρθρο 52 αυτού,
καθώς και τις ισχύουσες σήμερα Πρότυπες Τεχνικές Προδιαγραφές, Τεχνικές Οδηγίες και πρότυπα ΕΛΟΤ σχετικά
με τον τρόπο κατασκευής των μέσων σήμανσης (πινακίδες-διαγραμμίσεις κ.τ.λ.).
2. Τις διατάξεις του Κώδικα Δήμων και Κοινοτήτων
(ν. 3463/2006, Α’ 114).
3. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
4. Τις διατάξεις του ν. 4313/2014 «Ρυθμίσεις θεμάτων
μεταφορών τηλεπικοινωνιών και δημοσίων έργων και
άλλες διατάξεις» (Α’ 261) και ειδικότερα το άρθρο 48
αυτού.
5. Τις διατάξεις του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και
Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
6. Τις διατάξεις του ν. 4954/2022 «Συμπληρωματικά
μέτρα για την εφαρμογή του Κανονισμού (ΕΕ) 2019/788
του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πολιτών και του
Εκτελεστικού Κανονισμού (ΕΕ) 2019/1799 της Επιτροπής
για τη θέσπιση τεχνικών προδιαγραφών για τα επιμέρους
επιγραμμικά συστήματα συγκέντρωσης - Διατάξεις σχετικές με την εκλογική διαδικασία και τον έλεγχο εσόδων
και δαπανών κομμάτων, συνασπισμών και υποψηφίων
βουλευτών και αιρετών - Λοιπές επείγουσες διατάξεις»
(Α’ 136), και ιδιαίτερα τα άρθρα 63, 64, 65 και 66 αυτού.
7. Τις διατάξεις του ν. 5193/2025 «Ενίσχυση της κεφαλαιαγοράς και άλλες διατάξεις» (Α’ 56) και ειδικότερα το
άρθρο 238 αυτού.
8. Την υπ’ αρ. 45145/36/10-02-2002 υπουργική απόφαση «Έγκριση προκαταρκτικής πρότασης ανάπλασης
της παλιάς πόλης του δήμου Ηρακλείου (Ν. Ηρακλείου)»
(Δ’ 89).
9. Τις διατάξεις του π.δ. 136/2010 «Οργανισμός της
Αποκεντρωμένης Διοίκησης Κρήτης» (Α’ 229).
10. Την υπ’ αρ. 86774/2022 (Υ.Ο.Δ.Δ.  1183) υπουργική απόφαση για τον διορισμό της Μαρίας Κοζυράκη
στη θέση της Γραμματέως Αποκεντρωμένης Διοίκησης
Κρήτης.
11. Την υπ’ αρ. οικ. 427/15-01-2021 (ΑΔΑ: ΨΘΟ8ΟΡ1ΘΔΩΒ) απόφαση της Συντονίστριας Αποκεντρωμένης
Διοίκησης Κρήτης με την οποία ορίζεται η Καργιολάκη
Χαρίκλεια του Μιχαήλ Προϊσταμένη της Διεύθυνσης
ΠΕ.ΧΩ.Σ και Αναπληρώτρια Προϊσταμένη Γενικής Διεύθυνσης Χωροταξικής και Περιβαλλοντικής Πολιτικής της
Αποκεντρωμένης Διοίκησης Κρήτης.
12. Την υπ’ αρ. οικ. 962/31-01-2023 απόφαση Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής «Με εντολή Γραμματέα» («Μ.Ε.Γ.»)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β’ 676), όπως τροποποιήθηκε με
την υπ’ αρ. 4291/29-05-2024 (Β’ 3642) όμοια απόφαση.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2146
06.05.2025 11:43:59
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
13. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουρ-
γείου Εσωτερικών «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
14. Το υπό στοιχεία ΔΟΥ/1052/Φ/05-03-2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Οικονομίας, Υποδομών Ναυτιλίας και Τουρισμού με θέμα “Εφαρμογή των διατάξεων του άρθρου 52
του ν. 2696/1999 όπως τροποποιήθηκε και ισχύει με το
άρθρο 48 του ν. 4313/2014”.
15. Το υπ’ αρ. οικ.2095/08-10-2015 έγγραφο της Διεύθυνσης Τεχνικού Ελέγχου της Αποκεντρωμένης Διοίκη-
σης Κρήτης προς τους Δήμους της Περιφέρειας Κρήτης:
"Συμπληρωματικές οδηγίες-διευκρινίσεις σχετικά με την
έγκριση κυκλοφοριακών ρυθμίσεων στο οδικό δίκτυο
ΟΤΑ της Περιφέρειας Κρήτης".
16. Το υπό στοιχεία ΔΟΥ/277/Φ.252/26-03-2018 έγγραφο του Τμήματος Ε’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Υποδομών και Μεταφορών, με θέμα “Μέτρα
ρύθμισης της κυκλοφορίας (Κώδικας Οδικής Κυκλοφορίας - ν. 2696/1999 όπως έχει τροποποιηθεί και ισχύει)”.
17. Το υπ’ αρ. 116608/24-11-2023 (α.π. εισερχομένου
4225/29-11-2023) έγγραφο της Διεύθυνσης Διοικητικών Υπηρεσιών του Δήμου Ηρακλείου, με το οποίο δι-
αβιβάζονται η υπ’ αρ. 545/2023 (ΑΔΑ:6ΤΨΧΩ0Ο-ΔΜΝ)
νομότυπα ληφθείσα απόφαση του Δημοτικού Συμβουλίου Ηρακλείου καθώς και η υπ’ αρ. 113/2023 (ΑΔΑ:
6ΖΕΛΩ0Ο-4ΤΔ) απόφαση Επιτροπής Ποιότητας Ζωής
Ηρακλείου με την συνημμένη σε αυτές αλληλογραφία
και μελέτη που αφορά σε μόνιμες κυκλοφοριακές ρυθμίσεις στο πλαίσιο του έργου «Αναθεώρηση Κυκλοφορι-
ακής Μελέτης της Παλιάς Πόλης - Β Στάδιο» του Δήμου
Ηρακλείου η οποία περιλαμβάνει:
i) Τεχνική έκθεση και
ii) Εννέα (9) Σχέδια οριζοντιογραφίας,
τα οποία ελέγχθηκαν και θεωρήθηκαν από τη Διεύθυνση Τεχνικών Έργων και Μελετών του Δήμου Ηρακλείου.
18. Την υπ’ αρ. 77259/21-08-2023 εισήγηση του Τμήματος Κυκλοφορίας και Συγκοινωνιών της Διεύθυνσης Τε-
χνικών Έργων και Μελετών του Δήμου Ηρακλείου για την
έγκριση των κυκλοφοριακών ρυθμίσεων του Β’ σταδίου
της μελέτης με τίτλο «Αναθεώρηση της κυκλοφοριακής
μελέτης παλιάς πόλης».
19. Το υπ’ αρ. οικ.387/05-02-2025 έγγραφο της Διεύθυνσης Περιβάλλοντος και Χωρικού Σχεδιασμού της
Αποκεντρωμένης Διοίκησης Κρήτης.
20. Το υπ’ αρ. 77876/12-03-2025 έγγραφο της Διεύθυνσης Τεχνικών Έργων της Περιφέρειας Κρήτης.
21. Το υπ’ αρ. 42104/10-04-2025 έγγραφο του Δήμου
Ηρακλείου.
22. Το υπ’ αρ. Δ13/66888/15-04-2025 έγγραφο του
Τμήματος Ε’ της Διεύθυνσης Οδικών Υποδομών της Γενικής Γραμματείας Υποδομών του Υπουργείου Υποδομών
και Μεταφορών, στο οποίο αναφέρεται ότι δεν υπάρχει
αντίρρηση για τον αποχαρακτηρισμό οδών (εντός παλιάς πόλης) που ανήκουν στην Παλαιά Εθνική Οδό και
την ένταξή τους στο δημοτικό οδικό δίκτυο.
23. Το υπ’ αρ. 45978/23-04-2025 έγγραφο της Διεύθυνσης Τεχνικών Έργων και Μελετών του Δήμου Ηρακλείου.
24. Το γεγονός ότι οι προτεινόμενες κυκλοφοριακές
ρυθμίσεις έχουν ελεγχθεί και θεωρηθεί από τη Διεύθυνση Τεχνικών Έργων και Μελετών του Δήμου Ηρακλείου,
η οποία διαθέτει εμπειρία σε παρόμοια θέματα και έχει
γνώση των τοπικών συνθηκών και προβλημάτων.
25. Το γεγονός ότι οι προτεινόμενες κυκλοφοριακές
ρυθμίσεις δεν επηρεάζουν την υπεραστική συγκοινωνία,
ενώ οι ρυθμίσεις κατά το Β2 στάδιο επηρεάζουν μόνο
τις υπηρεσίες οδικής μαζικής μεταφοράς (αστική συγκοινωνία) και το αρμόδιο για τις αστικές λεωφορειακές
διαδρομές Τμήμα Κυκλοφορίας και Συγκοινωνιών της
Διεύθυνσης Τεχνικών Έργων και Μελετών του Δήμου,
έχει ελέγξει και εγκρίνει την κυκλοφοριακή μελέτη.
26. Το γεγονός ότι η προτεινόμενη κυκλοφοριακή
ρύθμιση στην Πύλη Ιησού (Καινούργια Πόρτα) με αμφιδρόμηση και των δύο τμημάτων της οδού Έβανς αφενός
δεν συμβάλλει στη μείωση του κυκλοφοριακού φόρτου
και στη βελτίωση της διαχείρισης των προσβάσεων, καθώς τα γεωμετρικά χαρακτηριστικά της οδού είναι πε-
ριορισμένα και αφετέρου μειώνει την οδική ασφάλεια
στο νότιο κυκλικό κόμβο καθώς στο βόρειο σκέλος του
δημιουργείται μεγάλος αριθμός εισόδων και εξόδων σε
παράλληλη διάταξη.
27. Το γεγονός ότι η προτεινόμενη επί της οδού Ψαρομηλίγκων χωροθέτηση θέσης αφετηρίας, στάσης-στάθ-
μευσης (πιάτσας) ΤΑΞΙ δεν πληροί τις προϋποθέσεις της
ισχύουσας νομοθεσίας και ειδικότερα τις διατάξεις της
παρ. 13 του άρθρου 34 του Κώδικα Οδικής Κυκλοφορίας,
καθώς προτείνεται σε θέση όπου δεν εξασφαλίζεται η
ασφαλής κυκλοφοριακή ροή και δεν επιτρέπεται η στάση και στάθμευση.
28. Το γεγονός ότι από τις κανονιστικές διατάξεις της
παρούσας δεν προκαλείται πρόσθετη δαπάνη σε βάρος
του κρατικού προϋπολογισμού.
29. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Και επειδή:
Σύμφωνα με την υποβληθείσα μελέτη οι προτεινόμενες κυκλοφοριακές ρυθμίσεις συμβάλλουν στην
αποθάρρυνση και σταδιακή εκτροπή διαμπερών υπερτοπικών κινήσεων από το κέντρο και τις γειτονιές της
παλιάς πόλης, μειώνουν τον κυκλοφοριακό φόρτο και
βελτιώνουν το επίπεδο εξυπηρέτησης των πεζών και
γενικότερα των ευάλωτων χρηστών του οδικού δικτύου,
αποφασίζουμε:
Την έγκριση των κυκλοφοριακών ρυθμίσεων που περιλαμβάνονται στην υπ’ αρ. 545/2023 (ΑΔΑ:ΨΤΘΑΩ0Ο-8ΡΙ)
απόφαση του Δημοτικού Συμβουλίου Δήμου Ηρακλείου
στο οδικό δίκτυο της Παλιάς Πόλης, στο πλαίσιο αναθεώρησης της κυκλοφοριακής μελέτης της παλιάς πόλης
(Β’ στάδιο) του Δήμου Ηρακλείου, ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
Α. Εγκρίνονται:
1. Πεζοδρομήσεις, μονοδρομήσεις, αντιδρομήσεις,
μετατροπή οδών σε ήπιας κυκλοφορίας και οδοί προς
ανάπλαση και κατασκευή ή διαπλάτυνση πεζοδρομίων,
όπως παρουσιάζονται στο Κεφάλαιο 3 της κυκλοφοριακής μελέτης.
2. Διαμόρφωση τεσσάρων (4) νέων κυκλικών κόμβων
και η διαμόρφωση της πλατείας 18 Άγγλων με κατάργηση της κυκλικής πορείας, όπως παρουσιάζονται στο
Κεφάλαιο 4 της κυκλοφοριακής μελέτης.
3. Δημιουργία δικτύου ποδηλατόδρομων, όπως παρουσιάζεται στο Κεφάλαιο 5 της κυκλοφοριακής μελέ-
της.
4. Οργάνωση στάθμευσης (ΙΧ, δικύκλων, τουριστικών
λεωφορείων, κ.τ.λ.) καθώς και η χωροθέτηση δύο (2)
νέων θέσεων αφετηρίας (πιάτσες) ΤΑΞΙ, όπως παρουσιάζονται στο Κεφάλαιο 6 της κυκλοφοριακής μελέτης.
Β. Δεν εγκρίνονται:
1. Η διαμόρφωση του κόμβου στην Πύλη Ιησού
(παρ. 4.2.2 Κεφαλαίου 4 της κυκλοφοριακής μελέτης),
για τους λόγους που αναφέρονται στο (26) σχετικό του
προοιμίου και
2. Η χωροθέτηση νέας πιάτσας ΤΑΞΙ στην οδό Ψαρομηλίγκων, για τους λόγους που αναφέρονται στο (27)
σχετικό του προοιμίου.
Οι κυκλοφοριακές ρυθμίσεις της παρούσας περιγράφονται αναλυτικά στη (17) σχετική κυκλοφοριακή μελέ-
τη που συνοδεύει την απόφαση του θέματος, όπως η μελέτη αυτή ελέγχθηκε και θεωρήθηκε από τη Διεύθυνση
Τεχνικών Έργων και Μελετών του Δήμου Ηρακλείου και
όπως διορθώθηκε με κόκκινο από τη Διεύθυνση ΠΕ.ΧΩ.Σ
ΑΔΚ, εφόσον δεν αντίκεινται στους όρους και τις προϋποθέσεις της παρούσας απόφασης.
Οι εν λόγω κυκλοφοριακές ρυθμίσεις εγκρίνονται με
τις παρακάτω προϋποθέσεις:
- Η παρούσα αφορά αποκλειστικά στην έγκριση των
μέτρων ρύθμισης της κυκλοφορίας και όχι στη μελέτη
εφαρμογής των κυκλοφοριακών ρυθμίσεων.
- Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφοριακή μελέτη
που συνοδεύει την απόφαση του θέματος.
- Τα μέτρα που λαμβάνονται σύμφωνα με την παρούσα απόφαση ισχύουν από την τοποθέτηση των οικείων
πινακίδων σήμανσης και των διαγραμμίσεων του οδοστρώματος.
- Οι αναγκαίες παρεμβάσεις για την υλοποίηση των
εν λόγω κυκλοφοριακών ρυθμίσεων (π.χ. τοποθέτηση
κατάλληλης οριζόντιας και κατακόρυφης σήμανσης,
χρήση κατάλληλων υλικών, κ.τ.λ.) θα είναι σύμφωνες με
τον Κώδικα Οδικής Κυκλοφορίας, με τις προδιαγραφές
του Υπουργείου Υποδομών και Μεταφορών και τις ισχύουσες ευρωπαϊκές προδιαγραφές.
- Η υλοποίηση των ρυθμίσεων θα γίνει με ευθύνη του
Δήμου Ηρακλείου, ο οποίος υποχρεούται καθ’ όλη την
χρονική διάρκεια εφαρμογής των εν λόγω κυκλοφοριακών ρυθμίσεων να αξιολογεί την αποτελεσματικότητα
των μέτρων σε σχέση με το ευρύτερο δίκτυο κυκλοφορίας της περιοχής, παρακολουθώντας και συντηρώντας
τα σχετικά έργα (π.χ. σήμανση).
- Οι κυκλοφοριακές ρυθμίσεις που αφορούν στην κίνηση των πεζών και των Ατόμων με Αναπηρία (ΑμεΑ)
θα ακολουθούν τις ισχύουσες προδιαγραφές και θα
υποστηρίζουν την ασφαλή διέλευση πεζών και ΑμεΑ.
- Ο καθορισμός των προβλεπόμενων θέσεων στάθμευσης πρέπει να πληροί τις προδιαγραφές του άρθρου 34
του ΚΟΚ, όπως έχουν τροποποιηθεί και ισχύουν.
- Με την παρούσα απόφαση δεν νομιμοποιούνται τυχόν παράνομες ενέργειες ούτε υποκαθίστανται άλλες
αδειοδοτήσεις & εγκρίσεις που τυχόν απαιτούνται για
την υλοποίηση των εν λόγω παρεμβάσεων.
- Μόνιμη υφιστάμενη σήμανση σε άμεση γειτνίαση και
εντός της υπόψη περιοχής η οποία έρχεται σε σύγκρουση με αυτήν της παρούσας, θα πρέπει να απομακρυνθεί
ή να τροποποιηθεί κατάλληλα, ώστε να αποφεύγεται η
σύγχυση των χρηστών του οδικού δικτύου.
- Σε περίπτωση που προκύψει ανάγκη τροποποίησης
του ρυμοτομικού σχεδίου για την εφαρμογή των κυκλοφοριακών ρυθμίσεων θα πρέπει να ακολουθηθεί η
προβλεπόμενη από την ισχύουσα νομοθεσία διαδικασία
τροποποίησης.
- Να αναθεωρηθεί ο Κανονισμός Λειτουργίας Πεζοδρόμων της Παλιάς Πόλης, ώστε να ανταποκρίνεται στις νέες
απαιτήσεις της κυκλοφοριακής μελέτης.
- Η μη τήρηση τυχόν όρων και προϋποθέσεων που
έχουν τεθεί από τους αρμόδιους φορείς, καθώς και με
την απόφαση αυτή, συνεπάγεται την αυτοδίκαιη ανάκλησή της.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά σε θέματα αρμοδιότητάς τους.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών. Επίσης κατά της παρούσας απόφασης μπορεί να ασκηθεί προσφυγή στα Διοικητικά Δικαστήρια και
ενώπιον του Συμβουλίου της Επικρατείας.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2146/05.05.2025
Η απόφαση αυτή με τέσσερα (4) σχέδια (Π2.1, Π2.2, Π3 και Π4) που τη συνοδεύουν, να δημοσιευθεί στην Εφημερίδα της Κυβερνήσεως.
Ηράκλειο, 25 Απριλίου 2025
Με εντολή Γραμματέα
Αποκεντρωμένης Διοίκησης
Η Αναπληρώτρια Προϊσταμένη
της Γενικής Διεύθυνσης
Χωροταξικής, Περιβαλλοντικής
και Αγροτικής Πολιτικής
ΧΑΡΙΚΛΕΙΑ ΚΑΡΓΙΟΛΑΚΗ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202146.pdf | Tokens: 13064]